Messiaanlik kogudus ja äratuskeskus Au Kuningas Jeruusalem
Tuld Siionist
Pastor Oren Lev Ari
Meil on lapse seisus.
Oleme Jumala lapsed.
Efeslaste kiri 5:1 kirjutab:
"Siis võtke nüüd Jumal enestele eeskujuks nagu armsad lapsed."
Võtke Jumal endale eeskujuks,
sest te olete ju Tema armsad lapsed.
"Lapse seisus"
Siin öeldakse, et peame vaatama Isa
ja järgima Teda ning elama maa peal Tema eeskuju järgi.
Tuld Siionist
Kuulake!
Paljudel meist on probleeme, kuna me kardame Jumalat.
Kardame Jumalat rohkem kui armastame Teda.
Kas teate, miks?
Sest me ei tea, kes me oleme Jeesuses Kristuses.
Oleme Jumala lapsed,
nagu öeldakse Roomlaste kirja 8. ptk.
Oleme Jumala lapsed.
Oleme selle Jumala pojad ja tütred, kes lõi taeva ja maa.
Paulus ütleb siin, et võime käia Jumala teedel.
Tuletage meelde, mida ütles prohvet Vanas Testamendis.
Jumal rääkis Tema kaudu ja ütles:
"Minu mõtted, mitte teie mõtted,
minu teed, mitte teie teed."
See oli Vana Lepingu ajal.
Uues lepingus see muutus,
sest siis said Jumala mõtted meie mõteteks,
kuna sündisime uuesti.
Tema teedest said meie teed, kuna me sündisime uuesti
ja me ei ole Jumala töölised.
Enne kõike me armastame Teda ja alles seejärel me teenime Teda.
Asjad tuleb panna õigesse tähtsusjärjekorda.
Sulane ei saa olla efektiivne, kui ta ei ole laps.
Keegi ütles, et kui nimetad end Jumala sulaseks,
ei saa sa olla efektiivne enne, kui oled saanud ilmutuse sellest,
et oled Jumala laps.
Kui tegutsed sulasena, tahad sa midagi saada
ja teed seda selleks, et palka saada.
Kui tegutsed lapsena, ei oota sa midagi,
vaid see on su eluviis.
Sa ei oska isegi muud moodi elada.
Au Kuninga kogudus
Vahe on selles:sulased teevad tööd, et palka saada,
aga lapsed tahavad olla Isa ligiolus
ja teha Temaga koostööd.
Kas keegi kuulab mind?
See on väga oluline teema.
Sulased tegutsevad selleks, et midagi saada.
Lapsed rõõmustavad, kuna nad on juba saanud.
Kas keegi kuulab mind?
Sulased tegutsevad ja ei võta asju alati tõsiselt,
kuna nad väsivad.
Lapsed ei väsi kunagi, sest teavad, et neil on pärand.
Neil juba on Jumala riik ja kõik, mida nad vajavad.
Nad teenivad Jumalat rõõmuga, kuna teavad,
et Tema on õnnistuse allikas ja Tema täidab nende vajadused
oma au rikkust mööda Kristuses Jeesuses.
Nad on lapsed.
Kui oled laps, tead, mis sulle on antud.
Kui oled laps, tead, et sul on Jumalaga leping
ja sa ei palu midagi, mis ei ole Jumala tahe.
Kui oled laps, siis on su palved teistsugused.
Parandan ennast: mitte ainult siis, kui oled laps,
vaid kui sa tead, et sul on lapseseisus,
ei palveta sa:"Anna, anna, anna!"
Sa ütled:"Aitäh, aitäh, aitäh!", kuna sa tunned Jumala Sõna.
Jeesus ütles Johannese 15:
"Mina olen viinapuu ja teie olete oksad."
Johannese 15:7 ütleb:
"Kui te jääte minusse
ja minu sõnad jäävad teisse,
siis paluge, mis te iganes tahate ja see sünnib teile."
See kuulub lastele, mitte sulastele.
Samas peatükis ütles Jeesus: "Olete mu sõbrad,
kuna ma olen teile rääkinud kõik."
Kui oled laps, siis tead, et Isa ei varja sinu eest midagi.
Kui oled sulane,
siis poed vigu tehes peitu,
sest sa tegutsed hirmu põhjal.
Kui oled laps, ei ole sul raske meelt parandada.
Sest sa tead, et su Taevane Isa armastab sind piisavalt
ja annab sulle andeks, kui sa tunnistad oma vigu.
Kui oled sulane, on see sinu jaoks väga raske.
Mõtlesin selle teema peale eile mõned tunnid.
Paljud inimesed paluvad midagi Jumalalt,
aga ei saa seda ja pettuvad.
Siis nad ütlevad: "Näed, pastor, ma ju ütlesin sulle."
Esiteks pead sa muutma oma suhtumist.
Kui palud Jumalalt midagi ilma usuta, ei saa sa vastust.
Olgu teil Jumala usk, ütles Jeesus enne oma ristisurma
ja enne ülestõusmist.
Pärast ristisurma ja ülestõusmist
andis Ta meile usu, mis Temas oli.
Nüüd oleme Jumala lapsed ja meil on sama usk.
Kas keegi kuuleb mind?
See on väga tähtis teema.
Meil on niisiis sama usk.
Paljud ei saa vastust, kuna Jumala Sõna ei jää neisse.
"Pastor Oren, millest sa räägid?"
Neil ei ole ilmutust sellest, et nad on Jumala lapsed.
Neil ei ole ilmutust sellest, et nad on Jumala pojad ja tütred.
Unustage hetkeks kõik, mis valutab, mis on pangaarvel või kodus
ja kuulake mind.
Mõned teist jäävad sellest sõnast ilma.
Te ei näe asja tuuma.
Ma ei ole siin maal eriti kuulnud sellist juttu.
Kuulake!
Paljud ei saa vastust, kuna nad ei tea
ja see ongi probleemi tuum.
See probleem tuleb lahendada.
Oleme Jumala pojad ja tütred.
Ta saatis oma ainsa Poja,
oma esmasündinu, meie vanema venna,
ja Tema kaudu said meist Jumala pojad ja tütred.
Kõik, mis Jeesusel oli, on nüüd ka meil.
Seepärast ütles Jeesus: "Teete rohkem kui mina,
sest mina lähen Isa juurde."
"Olete nüüd mu asendajad, minu vennad ja õed."
"Olete minu esindajad ja minu ihu, mille pea ma olen."
"Mina olen vanem vend ja te olete mu nooremad vennad."
"Hakkate tegema veel suuremaid tegusid kui mina,
sest ma hankisin selle ristil ja tõusin üles surnuist
ning nüüd jääb minu sõna teisse."
Halleluuja!
Inimesed ei saa vastust, kuna nad ei tea.
Kui nad teavad, peavad nad mõistma,
et see, mis on nende südames, peab ühtima Jumala Sõnaga.
See on esimene asi.
Teine asi:see, mida nad räägivad, tuleb nende südamest.
Kui mõtled oma südames üht ja kuulutad suuga midagi muud,
mis tulemust sa siis ootad?
"Näed, pastor, ma ju ütlesin sulle."
Paljud usklikud on sellised -
naised ütlevad: "Tema on mu abikaasa!"
"Ma kuulutan seda!"
Kuid see ei lähe kokku Jumala sõnaga.
Kus see kirjas on? Kus seda kirjutatakse,
et sa pead kuulutama kellegi oma naiseks või meheks
ja kus on kirjutatud, et see saab sulle?
See on loitsimine.
Ta ütles:"Kui te jääte minusse ja minu sõnad jäävad teisse."
Sain selle kohta ilmutuse.
Kui jään Sinusse, Jeesus, ja Sinu sõnad jäävad minusse,
ei kuuluta ma kunagi asju, mis ei ole Sinu tahte kohased.
Tuld Siionist
See, mida kuulutan, tuleb mu südamest.
See, mis on mu südames, on Jumala Sõna.
Selles on vägi.
Püsige minuga!
Olen laps ja nii minul kui sinul on lapseseisus.
Su sees on Jumala Sõna.
Usud oma südames ja kuulutad oma suuga
Jumala tahet.
Mitte mingi jõud maailmas ei suuda seda peatada.
Selles, mida sa lapseseisuses kuulutad, on vägi.
Selles on selline vägi, millega loodi maailmad.
Kui su südames on Jumala Sõna -
ja sul on Jumala Sõna südames, kui oled uuesti sündinud -
ja sa kuulutad seda.
Sa ei saa kuulutada endale miljonit dollarit.
Kus see kirjas on?
Kas nii on kirjutatud? Ei ole.
Seda ei ole kirjutatud.
Kui siiski vajad midagi ja tead, et see on Jumala tahe
ning see ühtib Jumala Sõnaga,
võid kuulutada kas miljonit või miljardit dollarit.
Me palvetame ja kuulutame
ja oleme hiljem pettunud, kui midagi ei juhtu.
"Ma ju ütlesin sulle, pastor."
"Koguduses räägitakse vaid muinasjutte."
Kui räägime muinasjutte, räägib seda ka Jumala Sõna.
Me ei räägi midagi, mida pole siia kirjutatud.
Kõik on võimalik kellele? Esiteks Jumalale.
Kõik on võimalik kellele? Sellele, kes usub.
Sest ta on Jumala poeg või tütar.
Au Kuninga kogudus
"Kui mu sõnad jäävad sinusse ..."
Jünger Johannes ütles: "Kui palun midagi tema tahtmist mööda,
siis tean, et Ta kuuleb mind."
"Kui tean, et Ta mind kuuleb, tean, et mul on käes, mida palusin."
Kas teate, millest mul kahju on?
Ma räägin teile.
Sellest, et Iisraeli kogudused ei ole veel valmis
sellist sõnumit vastu võtma.
Nad võtavad vastu kõik muu: Piibli ajaloo,
selle, kuidas Taavet võitis, Aabraham uskus jne.
Aga kui räägitakse sinust ja su elust, ei võeta seda vastu.
Sõbrad! Sa oled Jumala poeg või tütar.
See on meie pärand.
Enne pidime midagi tegema selleks, et saada.
Nüüd peame vaid uskuma.
Varem pidime midagi tegema selleks, et saada.
Kas teate, et kõige lihtsam on teha?
Olen täheldanud, et usklikel on raskeim uskuda
ja kuulutada Sõna kohaselt.
Nad kuulutavad kõike muud peale Jumala Sõna.
Neil on lihtne kõike teha.
Kui ütled kellelegi:"Et terveneda, pead tulema hommikul kell kuus
ja kaevama kaheksa tundi maad, siis sa saad tervenemise."
Võin teile lubada, et 99% tervenemist vajavaist usklikest tuleb kohale.
Aga mis juhtub, kui sa palud neil seda vaid uskuda?
Usu vaid, et oled Jumala laps ja see on sinu osa
ning see kuulub sulle. Siit algavadki probleemid.
Miks?
Usk on vaimne asi.
See on vaimne asi.
Püüame vaimseid asju vastu võtta
füüsiliste meetoditega.
Ja see on meie jaoks raske.
Kas sa näed mu sõnu, kui ma nüüd räägin?
Kas sa näed mu sõnu?
Te ei näe, aga kuulete neid.
Vaimumaailmas on võimalik näha sõnu, mida räägitakse.
Kas teadsite seda?
Kui ütleme: "Ma seon su kinni, vaenlane!", siis ta näeb seda.
Mida ta näeb?
Jeesuse verd ja Tema autoriteeti
ja ka Jumala ingleid.
Kui kuulutad midagi, mis ei ühti Jumala Sõnaga,
võid kuulutada kasvõi hommikuni.
Õpetussõnades öeldakse, kuidas võime kaotada selle,
mille oleme Jumalalt saanud.
Siis, kui me ei ela pühitsuses.
Kallid sõbrad! On tähtis sellest rääkida.
See ei tähenda, et sa ei võiks midagi saada,
aga võid selle kaotada.
Kui elad, nagu ise tahad, mitte Jumala Sõna kohaselt.
On kolm asja: uskuda, rääkida ja elada.
Uskuda, rääkida ja elada.
Paljud ei ela Jumala Sõna kohaselt ja ütlevad:
"Näed nüüd, pastor? Ma ju ütlesin, et see ei saa sündida."
Teisisõnu:- andku Issand mulle andeks -
"Ma ju ütlesin, et kõik, mis Jumal ütles, ei ole tõsi."
Kui sa ei ela Jumala Sõna kohaselt ja vaatad pornograafiat
või rahuldad lihahimusid, või kasutad vandesõnu jne.
Ühel hetkel usud ja teisel mitte.
Ja sa ei tea, kes sa oled.
Kui tead oma kohta ehk seda, et oled laps,
ei ole sul probleeme pornograafia ega muu jamaga.
Tuld Siionist
Sa tead oma positsiooni.
Sa tead, kes sa oled Jeesuses Kristuses.
Sa ei võitle asjadega omas jõus,
vaid Jumala Sõna abil Pühas Vaimus.
Kes on siin uuestisündinud? Kes kuulutab, et Jeesus on Issand?
Sel juhul oled Jumala laps. Ongi kõik.
Oled Jumala poeg või tütar.
Usud südames, kuulutad oma suuga
ja elad Jumala Sõna kohaselt. Need ongi need kolm asja.
Laul 1:1 ütleb:
"Õnnis on inimene, kes ei käi õelate nõu järele
ega seisa patuste tee peal ega istu pilkajate killas,
vaid kel on hea meel Jehoova käsuõpetusest
ja kes uurib seda ööd ja päevad!
"Siis ta on otsegu puu, mis on istutatud veeojade äärde,
mis vilja annab omal ajal ja mille lehed ei närtsi,
ja kõik, mis ta teeb, läheb korda!" Laul 1:1-3
Sõbrad, on kolm väga lihtsat asja.
Esiteks, sa oled Jumala laps,
kui järgid Teda ja usud nagu väike laps.
Jeesus ütles:
"Kui te ei saa kui lapsed, ei pääse te Taevariiki."
Kõike, mida Jumal ütleb, sina usud.
Seejärel sa kuulutad seda usus ja elad selle järgi.
Kui sul on valusid, siis sa ei ela tunnete järgi,
vaid teadvustad oma valu.
Sa ei pea seda eitama,
vaid võid tunnistada, et sul on valusid,
kuid Jeesuse vermete kaudu on sulle tervis tulnud.
Au Kuninga kogudus
Vaatad ehk oma pangaarvet ja märkad probleemi.
Jumal siiski hoolitseb kõigi meie vajaduste eest
oma au rikkust mööda Kristuses Jeesuses.
Faktide eest põgenemine on viga. See on viga.
Sa pead ka tööd tegema,
kui su pangaarvel on probleeme.
Kas pole nii?
Ometi kuulutad sa Jumala Sõna, sest oled Tema laps.
Kuulutad, et Ta õnnistab mind, kuna Ta on mind õnnistanud
kõigi vaimulike õnnistustega Jeesuses Kristuses.
See ei tähenda, et sa eitaksid fakte.
Palvetan, kuid tean, et see, kes minus tegutseb,
on kõige suurem.
Tean, millesse ma usun, ja tean, mis vaim mu sees on.
Jeesuse nimel. Aamen!
Oled Jumala poeg või tütar.
Usu oma südames, kuuluta oma suuga ja ela püha usu kohaselt,
nagu kirjutab Juuda kiri.
Elad pühaduses.
Jeesuse nimel! Ja kogu kogudus ütles:Aamen!
Rahu teile, kallid!
Nägite äsja jutlust Au Kuninga kogudusest!
Minu jaoks on suur au õpetada teile Jumala Sõna.
Jumala Sõna ütleb, et usk tuleb kuuldust
ja kuuldu Jumala Sõna kaudu.
Olen kindel, et teie usk on selle kaudu kasvanud.
Usk toimib armastuse kaudu. Jumalale on kõik võimalik.
Avage vaid oma südamed ja võtke vastu Tema Sõna.
Tahan palvetada täna nende eest, kes ei tunne Jeesust
ja kes pole Teda vastu võtnud Iisraeli Messia ja Lunastajana.
Korrake minu järel:
Jeesus, ma usun, et sa tulid siia maailma.
Anna andeks mu patud. Usun, et sa surid ristil
ja andsid minu eest oma elu, võtsid enda peale minu patud
ja pühitsesid mind.
Võtan Su vastu kui Messia ja Lunastaja.
Tule mu südamesse ja tee mind õigeks Endas.
Jeesus, täida mind oma Vaimuga ja aita mul järgida Sind.
Ma palun Jeesuse Kristuse nimel. Aamen!
Armastame teid ja Jumal armastab teid veel rohkem.
Kui palusite selle palve, olete Jumala pojad ja tütred.
Kirjutage meile ja püüame teid aidata.
Leidke omale kogudus ja õdesid ja vendi,
kes võivad aidata ja palvetada teiega ja teie eest.
Õnnistagu teid Aabrahami, Iisaki ja Jaakobi Jumal
Jeesuse Kristuse nimel! Aamen. Shalom!
Soome keelest tõlkinud: Monika Jaaguri